ועדת הכספים, כנסת 20, פרוטוקול מספר 62, 2015-08-16 11:10

משה גפני: אנחנו עוברים לנושא הבא - הצעת חוק לתיקון פקודת מס הכנסה (פטור על הכנסה מריבית המשולמת על כספי פיצויים לעיוור או לנכה), התשע"ה–2015.

משה גפני: תיקון סעיף 9.

משה גפני: הצעת החוק שלי ושל חבר הכנסת מקלב.

משה גפני: היות וכאשר מקבלים פיצויים כתוצאה מתאונה וכן הלאה, יש פטור שמשולם על כספי הפיצויים שאנשים חיים מהעניין הזה, מתי שהעלו את מס הכנסה על רווח הון, לא העלו ולא עדכנו את פטור מהמס על זה שיש לגביו פטור.

משה גפני: אני חושב שלא היה צריך חוק לעניין הזה, אפשר היה לסדר את זה.

משה גפני: משום מה זה לא נעשה, ולכן הגשנו הצעת חוק.

משה גפני: ועדת השרים לחקיקה אישרה את זה וזה הגיע לכאן לקריאה ראשונה.

משה גפני: מישהו נמצא מהאוצר?

<פנינה סופר: אני מעוניינת לדבר.

<פנינה סופר: אני כאן בשמה של ביתי, רונית, נכה מאה אחוז לצמיתות, כתוצאה מתאונת דרכים קשה.

<פנינה סופר: אני כאן גם בשמם של נכים קשים אחרים במצב דומה.

<פנינה סופר: קודם כל תודה ליושב ראש הוועדה, חבר הכנסת גפני, שמעלה את הנושא החשוב כדי לקדם את ההתאמה והתיקון הצודק שהוא מציע היום.

<פנינה סופר: חבר הכנסת גפני מכיר את הסעיף הזה מראשית חקיקתו בראשית העשור הקודם, והוא נחוש ועקבי לברך על המוגמר, בעניין הזה.

<פנינה סופר: לא באתי לבקש חמלה, באתי לבקש צדק – התאמה ותיקון לשחיקה בתקרת הפטור הקיים במס על רווחי הון וריבית מפיצויים וכספי ביטוח בגין נזקי גוף שהופקדו בבנק למחיה ולצרכים הרבים עקב הנכות לכל החיים.

<פנינה סופר: השחיקה נוצרה בתקרת הפטור ב-2012 עקב העלאת שיעור המס על רווחי הון לאור המלצות ועדת טרכטנברג, בלא שנעשתה התאמה, כמובן, בתקרת הפטור.

<פנינה סופר: המשוואה פשוטה.

<פנינה סופר: ביתי הנכה משלמת היום יותר מס ופחות כסף נשאר לה למחיתה ולצרכיה.

<פנינה סופר: אני מקווה שעוול זה יתוקן כאן והיום.

<פנינה סופר: אנשי רשות המסים יטענו, מן הסתם, שהפטור מספיק, שהפיצויים גבוהים, שתקרת המס הנוכחי ממש בסדר, אך כאן רציתי להדגיש שהנושא הוא היום התאמה ותיקון השחיקה בלבד.

<פנינה סופר: זו לא ועדה רפואית כאן, היום, בשום פנים ואופן, ולא ועדה שמערערת על חקיקת ועדת הכספים מלפני 10 שנים.

<פנינה סופר: רציתי להדגיש שתי נקודות מוצקות בעניין הזה.

<פנינה סופר: נקודה ראשונה, הפיצויים שנפסקו לביתי הנכה אחרי התאונה הנוראה הם לא כספי פיס ולא כספי ירושה.

<פנינה סופר: הם פיצויים שנפסקו על ידי בית משפט לאחר עדויות של רופאים, עדויות של אנשי מקצוע, כלכלנים, לאור תחשיבים מסובכים של הפסד השתכרות לכל החיים, של הוצאות ענקיות לטיפול רפואי, סיעודי, השגחה 24 שעות, אי ודאות של החמרה במצב.

<פנינה סופר: כמו כן, התחשיבים לקחו בחשבון גם קצבאות אחרות, היוון, תשואות וכו'.

<פנינה סופר: ולכן, זה לא המקום לוועדה רפואית כאן, ולאנשי רשות המסים אין סמכות לערער או לפסוק מחדש כמה כסף דרוש לנכה לכל ימי חייו.

<פנינה סופר: נקודה שניה, ועדת הכספים בזמנו, כאשר חוקקה את סעיף תקרת הפטור בפקודת המס – ישבו, חישבו, בדקו מה סכום הפטור הנכון לנתוני המס של אז.

<פנינה סופר: יש לזכור שלפני 2003 לא היה מוטל כלל מס על ריבית מהון, ולכן, עם הטלת המס ברפורמה דאז, נדרשה ועדת הכספים לתקרת הפטור כי היה ברור שלא זו היתה כוונת המחוקק, לנגוס בכספי הפיצויים לנכים.

<פנינה סופר: כאמור, ב-2012 הועלו שוב שיעורי המס על ריבית ורווחי הון אך תקרת ההון לא עודכנה בהתאם.

<פנינה סופר: לכן יש צורך צודק בהתאמה ותיקון השחיקה כדי שביתי הנכה ונכים אחרים לא יסבלו ממחסור כספי.

<פנינה סופר: גם כך היא סובלת יותר מדי.

<פנינה סופר: בפרשת השבוע כתוב "צדק צדק תרדוף", שזה אחד הפסוקים הכי חשובים, לפי דעתי, ואני מקווה שיקחו את זה בחשבון.

אורלי לוי אבקסיס: איפה עומד החוק?

משה גפני: עבר בקריאה טרומית והוא עכשיו בהכנה לקריאה ראשונה.

מיקי רוזנטל: אני לא רוצה לגרוע מזכויותיך, אבל למה צריך חוק בעניין הזה?

משה גפני: שרשות המסים תגיב.

משה גפני: אגב, יש אחד מהאדמו"רים שמסביר למה זה "צדק צדק תרדוף", ואומר - שגם לרדוף את הצדק צריך בצדק, לא כל הדרכים כשרות.

משה גפני: בבקשה, רשות המסים.

<ורד טננבוים: קודם כל אני חייבת לומר שצר לי על ביתך ואני מאחלת לביתך רק בריאות.

<ורד טננבוים: אני רוצה לספר לכם מה זה סעיף 9(5) לפקודת מס הכנסה – הוא מעניק מגוון של פטורים לנכים.

<ורד טננבוים: על הכנסה מיגיעה אישית – עד סכום של כ-615 אלף ₪ ניתן פטור מלא.

<ורד טננבוים: יש הכנסה - - -

מיקי רוזנטל: את מדברת על אנשים שהם נכים - - - מעל 90 אחוז לא מקבל - --

<ורד טננבוים: אני רוצה להשלים את הדברים.

מיקי רוזנטל: כל נכה מקבל פטור ממס הכנסה?

מיקי רוזנטל: הלוואי.

<ורד טננבוים: כאמור, נכה מעל 90 אחוז יש לו פטור על הכנסה שהוא מפיק מיגיעה אישית בסכום של עד 615 אלף שקל.

<ורד טננבוים: אם יש לו הכנסה שלא מיגיעה אישית הפטור הוא בסביבות 74 אלף שקל.

<ורד טננבוים: יש הכנסה נוספת, שעליה דובר פה, וזו הכנסה מריבית שמקורה בסכומי פיקדון שנובעים מפיצויים או מחברת ביטוח, ועל הכספים האלה, נכון להיום, עד הכנסה של 262 אלף שקל, בערך, מגיע פטור.

<ורד טננבוים: אני רוצה רק לסבר את האוזן, כדי להגיע, בריביות של היום, לפטור מריבית כזו של 262 אלף מדובר על קרן שהיא בסביבות 10 מיליון.

אורלי לוי אבקסיס: זו קרן לכל החיים, אני מניחה.

אורלי לוי אבקסיס: תפרסי את זה לחיים שלמים.

<פנינה סופר: 600 אלף מעבודה זה רק על עבודה.

<פנינה סופר: איזה נכה עובד ומרוויח כאלה סכומים?

<קריאה: - - -

<ורד טננבוים: הסכום בעבורו היה בסביבות 150 אלף ובעקבות ועדת טרכטנברג זה הועלה ל-262 אלף - - -

<פנינה סופר: זה לא הועלה בעקבות ועדת טרכטנברג, את טועה.

משה גפני: שואל חבר הכנסת רוזנטל, ואני מצטרף לשאלתו: מתי עודכן הסכום?

<ורד טננבוים: 2005.

משה גפני: מן הראוי שזה יעלה, נכון?

מיקי רוזנטל: אז גם לכם יש הבנה שזה יעלה, נכון?

<ורד טננבוים: הסכום הזה מתעדכן כל שנה, בצמוד למדד.

<ורד טננבוים: מהבדיקות שלנו מדובר במספר מאד מועט של נכים, עם כל הכאב, ורשות המסים בדרך כלל - - -

<שגית אפיק: יש לכם נתונים להעביר לנו?

<ורד טננבוים: כן.

<ורד טננבוים: נדמה לי שגם העברנו לכם.

<ורד טננבוים: יש לנו נתונים שהם על סמך מה שאנשים דווחו, נכון להיום.

משה גפני: אנחנו לא קיבלנו נתונים.

<שלומי פיליפ: שלומית ארליך קיבלה.

משה גפני: עורכת הדין שלומית ארליך אומרת שהיא לא קיבלה.

<שלומית ארליך: מה שדיברנו זה לא נתונים שעוזרים פה לטובת העניין, זה באופן כללי.

מיקי רוזנטל: הפטור ממס הכנסה בכלל ניתן לכמה אלפי אנשים, במדינת ישראל.

מיקי רוזנטל: נכון?

<ורד טננבוים: אנחנו דיברנו על הכנסה מריבית.

<ורד טננבוים: אם היא תעלה מ-260 ל-300 אלף, על איזה קבוצת אוכלוסייה אנחנו מדברים.

<ורד טננבוים: אנחנו מדברים על קבוצת אוכלוסייה מאד מאד קטנה.

משה גפני: על כמה מדובר?

<ורד טננבוים: פחות מ-10.

<ורד טננבוים: רק אלה שדיווחו לנו.

<ורד טננבוים: יש כאלה שלא דווחו.

אורלי לוי אבקסיס: אם כך, אז מה הבעיה?

אורלי לוי אבקסיס: זה לא יעשה כזה חור.

אורלי לוי אבקסיס: אדרבא, על מה אנחנו רבים?

מיקי רוזנטל: היא הנותנת.

מיקי רוזנטל: אי אפשר ל-10 אנשים?

<ורד טננבוים: אני רוצה לומר רק עוד דבר אחד - - -

אורלי לוי אבקסיס: אין פה אובדן הכנסות למדינה.

<ורד טננבוים: מה שאני רוצה לומר זה שרשות המסים באופן עקרוני מתנגדת למתן פטור למספר מאד מצומצם של אנשים.

<ורד טננבוים: אבל אם כבודו מאד - - -

<קריאה: - - -

אורלי לוי אבקסיס: ואם נגדיל את הפטור- - -נגדיל את מספר האנשים תהיו בעד?

<פנינה סופר: אם זה היה להרבה אנשים היא לא היתה מתנגדת.

<ורד טננבוים: המנדט שניתן לי - - -

מיקי רוזנטל: הדרך שבה היא הציגה את זה, היא מעט מקוממת, אם נאמר את זה בלשון המעטה.

מיקי רוזנטל: זה חשוב מאד.

מיקי רוזנטל: לא סתם חשוב.

מיקי רוזנטל: מדובר בנכים שמצבם קשה מאד, שהוריהם לא יכולים לעבוד בכלל.

מיקי רוזנטל: הפטור של עד 600 אלף לא חל עליהם בכלל, דה יורה הוא ישנו, הפטור, ודה פקטו הוא לא קיים.

מיקי רוזנטל: דבר שני, וזה חשוב שבעתיים – מדובר באנשים שהוריהם דואגים להם לתקופה שהם לא יהיו, שההורים לא יהיו ולא יהיה מי שידאג.

מיקי רוזנטל: יש סכום שההורים האלה חוסכים, שהקרן הזו אמורה לדאוג לנכה עד סוף ימיו, שבריביות כמו שיש היום – היום זה נשמע מעט - - -

משה גפני: נכון.

משה גפני: לעתים יש הורים שמוכרים את הדירה שלהם.

מיקי רוזנטל: אדוני, אני רציתי לספר סיפור אישי של אנשים שאני מכיר.

מיקי רוזנטל: נכה שקיבל פיצויים בשנות ה-70, הוריו נפטרו והיום הנכה הזה הוא נתמך סעד של המדינה, כי הכסף לא הספיק.

מיקי רוזנטל: יש גם סיפורים כאלה.

מיקי רוזנטל: אז גם אם מדובר בסיפורים מעטים, ב-10 או ב-15, כל המציל נפש אחת - - - ולכן הצגת העניין כאילו מדובר בסכומי עתק, כאילו פה מישהו עושה איזה סיבוב על חשבון המדינה, היא הצגה לא ראויה, בעיניי.

<ורד טננבוים: זה קצת סילוף של הדברים שלי, זה לא מה שאמרתי.

<ורד טננבוים: אמרתי שיש לזה עלות.

<ורד טננבוים: אם היית נותן לי לסיים את דברי הייתי אומרת לך שלדעת רשות המסים, וגם על דעת השר – היינו מסכימים להגדיל את הפטור ל-300 אלף, הכנסה מריבית, ובלבד שקרן הפיקדון לא תעלה על 7 מיליון.

<פנינה סופר: למה?

<קריאות: - - -

<ורד טננבוים: בגלל העלויות התקציביות.

משה גפני: איזה עלויות תקציביות?

<שגית אפיק: את אומרת שזה רק 10 אנשים.

<ורד טננבוים: ככל שהריביות יעלו אז האוכלוסייה הזו תגדל, והעלויות תגדלנה.

משה גפני: אני מבקש לדעת – למה 7 מיליון דווקא?

<ורד טננבוים: אני יודעת שהשיקול היה עלות תקציבית.

<ורד טננבוים: ככל שגם שיעורי הריביות יעלו, קבוצת האוכלוסייה שתיכנס תהיה יותר גדולה.

משה גפני: יש קצת סתירה בדברים שלך.

משה גפני: אני רוצה שתדעו, קודם כל מבחינת העניין – המציאות היא שב-2012 העלו את התשלומים על רווח הון.

משה גפני: העלו.

משה גפני: לא התחשבו במדד.

משה גפני: העלו את המס ב-2012, לא קשור בכלל למדדים שדיברנו עליהם קודם.

משה גפני: משום מה, את הנושא של הפטור שיש על רווח הון השאירו באותו מצב, לא העלו גם כן, במקביל.

משה גפני: זה לא שיש מדדים וזה מתעדכן.

משה גפני: מתעדכן – אז למה העלו את המס על רווח הון?

משה גפני: העלו גם על קשישים, נדמה לי - - -

<שגית אפיק: כשזה היגיע לוועדה אתה ביקשת, כיוון שנעשתה העלאה של 5 אחוז אתה ביקשת לעדכן אתה סכומים הפטורים בפקודה, כך שלא תהיה פגיעה באנשים שהיום זכאים.

משה גפני: ועל נכה ועיוור הם לא הסכימו.

משה גפני: זו היתה תמונת המצב, אני מבקש לתקן את זה עכשיו.

משה גפני: היות ולא מדובר על מספר רב של אנשים, מדובר, באמת, על מספר מאד מצומצם, ומכיוון שמדובר שההבדל בין 7 מיליון ל-10 מיליון הוא לא הבדל גדול, אני מבקש שתעלו את הסכום.

משה גפני: אגב, בוועדת השרים לחקיקה – אתי לא דיבר ערן יעקב, אבל כנראה הוא דיבר עם אחד העוזרים שלי – הם רצו להתנגד.

משה גפני: אני ביקשתי שזה יעבור, היה סיפור שלם, אני לא רוצה לספר לכם על ההצגות, הלכתי להנהלת הקואליציה ואמרתי – בגלל שהשם שלי נמצא על החוק אתם נגד, הרי אין סיבה שיהיו נגד, הרי לא מדובר על סכום.

משה גפני: מדובר על משהו מאד מינורי, בשוליים.

<קריאות: - - -

<ורד טננבוים: לא אמרתי לכם, אבל מדובר על עלות תקציבית של 2 מיליון.

מנואל טרכטנברג: תראו, צריך לרדת לשורש העניין – מה זה מס רווח הון?

מנואל טרכטנברג: רווח הון, הרי אתה יודע- אתה ממסה עבודה, אתה ממסה הון, כאשר המושג של הון הוא מן הסתם מעסקים.

מנואל טרכטנברג: אדם יכול להתפרנס על ידי יוזמה, מקים מפעל, משקיע הון, ואז אתה ממסה את ההון, או מעבודה.

מנואל טרכטנברג: המחוקק כשהטיל מס רווח הון, ובמדינת ישראל זה קרה לא מזמן, הוא בוודאי לא התכוון למסות את כספי הפיצויים לנכה.

מנואל טרכטנברג: העובדה שאנחנו ממסים את הריבית מכספי פיצויים לנכה זו אנומליה שקרתה, זה נפל בין הכיסאות.

מנואל טרכטנברג: לכן הוויכוח לא צריך להיות על גובה של התקרה שפטורה.

מנואל טרכטנברג: הפטור צריך להינתן באופן גורף על סעיף כזה, כי זה מנוגד למטרה המקורית של העניין הזה.

מנואל טרכטנברג: אף אחד לא פילל ברוחו, כאשר בישראל חוקק המס על רווחי הון – אף אחד לא עלה אל דעתו שתטיל מס על הריבית שמקבל על פיקדון נכה כתוצאה מפיצויים.

מנואל טרכטנברג: זה לא שייך לעניין.

מנואל טרכטנברג: לכן אני אומר שזו טעות במקור, ואת הטעות הזו צריך לתקן במקור.

מנואל טרכטנברג: זה לא עניין שכל פעם תהיה מלחמת מאסף על עוד 200 אלף שקל או פחות – הריבית תעלה או לא תעלה, זה לא העניין?

מנואל טרכטנברג: זה לא צריך להיות.

משה גפני: אתה אומר דברים נכונים, כדרכך.

<שגית אפיק: אתה אומר שצריך להיות בלי סכום, הפטור.

אורלי לוי אבקסיס: כי זה לא רווח הון.

מנואל טרכטנברג: הכוונה לא היתה.

מנואל טרכטנברג: אף אחד לא העלה על דעתו שזה יהיה מס רווח הון על - --

אורלי לוי אבקסיס: הצעת החוק הבאה צריכה להחריג את כל הפיצויים של הנכים מהמיסוי.

מיקי רוזנטל: להוריד את ההגבלה.

מיקי רוזנטל: למה צריך הגבלה?

מיקי רוזנטל: כספי פיצויים שהופקדו ו - - -

אורלי לוי אבקסיס: בואו נגיע להגדרה של "רווח הון", ונתקן.

אראל מרגלית: מקום אחד שבו רווח הון כן מוחל – שבשנת 2002 בערך, הבאנו את שיעור המס על רווח הון גם לעובדים בחברות.

אראל מרגלית: כלומר, בנינו במס הכנסה את סעיף 102 שבו עובדים מפקידים את המניות שלהם, כי זה לא מס הכנסה, אלא הם עושים את זה בעבודה קשה והם צריכים להיות שם 4 שנים, והכנסנו את העניין הזה, והצענו הרבה מאד עובדים שיגיעו לארץ.

אראל מרגלית: אבל אין מגבלות של סכום, של תקרה.

אראל מרגלית: כלומר, זה נראה לי פחות אנלוגי.

אורלי לוי אבקסיס: בואו נגדיר מה הוא רווח הון.

אורלי לוי אבקסיס: חד וחלק.

אראל מרגלית: שגם לעובדים תהיה קטגוריה אחרת.

משה גפני: כל הכבוד.

משה גפני: אפילו אני לא חשבתי שזה יתגלגל לשם.

<שלומית ארליך: בהמשך לדברים שנאמרו פה, גם על ידי חברי הכנסת – אנחנו, בשבועיים האחרונים, ניסינו למצוא ולקבל מכם נתונים מה מספר מבקשי הפטורים השנה ובשנתיים שקדמו לה, וכשאני מדברת על מספר פטורים אני מתכוונת רק לגבי האוכלוסייה הרלבנטית, סעיף 9(5)(ב).

<שלומית ארליך: יש פה הבחנה בין 9(א) ל-(ב), לנכים ולעוורים.

<שלומית ארליך: מה מספר הפטורים שבאמת נוצלו באותן שנים, מה היתה העלות של הפטורים שניתנו באותם שנים, לאותה אוכלוסייה ספציפית, לא באוכלוסייה הכללית של כל הנכים, אלא באמת – ל9(5)(ב).

<שלומית ארליך: רצינו לדעת את הפילוח של הפיקדונות, אם יש לכם נתונים בדבר שיעורי הריבית השנתית.

<שלומית ארליך: את אומרת 2.5% אבל מהנתונים שאנחנו מצאנו לא ראינו שהריבית מגיעה לזה, אלא אם כן אלה פיקדונות באמת ארוכי שנים.

<שלומית ארליך: אנחנו ניסינו לקבל את הנתונים האלה ולא קיבלנו.

<שלומית ארליך: נאמר על ידך, על ידי שלומי, שמדובר ב-10 אנשים שעולים על תקרת הפטור.

<שלומית ארליך: ממה שאני מבינה הנתונים האלה לא מדויקים, כי הנתונים שלכם הם מה שמדווחים ולא נתונים מאנשים שעושים תיאומי מס.

<שלומית ארליך: כאן אתם יודעים לאמוד כמה אנשים באמת עולים על תקרת הפטור?

<ורד טננבוים: אנחנו קיבלנו את הבקשה שלכם לנתונים רק ביום חמישי אחרי הצהריים.

<ורד טננבוים: אין לנו שום בעיה, אם אתם רוצים אנחנו נענה לכם ונבחן את הבקשה שלכם בפרק זמן קצת יותר ריאלי, וניתן לכם תשובות.

<ורד טננבוים: אני אתן לך תשובות לכל השאלות, רק בפרק זמן סביר.

משה גפני: אז הם אמרו שהם קיבלו את זה רק ביום חמישי.

משה גפני: בסדר.

משה גפני: אבל לעשות פילוח רק של המקרים האלה, לא של כל הפטורים השונים.

<פנינה סופר: ה-7 מיליון שמתרוצץ פה, כדי להסביר לכם – אני מקווה שלא תגיעו לדברים כאלה, אבל כשמגיעים לבית המשפט וקובעים את הגגות האלה, זה תלוי באיזה גיל קרתה התאונה.

<פנינה סופר: לבת שלי קרתה התאונה בגיל 15 ועשו לה היוון עד תוחלת חיים, ואם מישהו נפגע בגיל 50 זה שונה, כי תוחלת החיים היא פחות.

<פנינה סופר: בכל גיל זה שונה.

משה גפני: אני מבקש לסכם את הדיון.

משה גפני: אני התחייבתי שאני לא אצביע מבלי שאנחנו נגיע להסכמה על הדברים האלה, אבל במהלך הדיון כאן התברר לי משהו חדש.

משה גפני: תעבירו את זה גם לממונים עליכם.

משה גפני: קודם כל אנחנו רוצים את הנתונים.

משה גפני: אם אנחנו מדברים על סכומים אפסיים שאין להם ערך, אז אולי באמת חבל על החקיקה.

משה גפני: בדיון הבא אני רוצה לקיים את הדיון – אמר את זה חבר הכנסת טרכטנברג, והצטרפו אליו גם חברי הכנסת האחרים שנמצאים כאן –האם זה בכלל נמצא בהגדרה של "רווח הון".

משה גפני: האם המציאות הזו היא מציאות שבכלל ראוי שנדבר עליה כעל רווח הון?

אורלי לוי אבקסיס: אדוני היושב ראש.

אורלי לוי אבקסיס: קצבאות, קצבאות של נכים, לא נכנסים לקטגוריה של רווח הון.

אורלי לוי אבקסיס: מדוע שלא נשנה את ההגדרה, ונוציא את זה, ונעשה על זה - - - של קצבאות, הרבה יותר הגיוני.

משה גפני: נכון.

משה גפני: דבר ראשון אני אבקש את הנתונים בדיוק, שנדע על מה אנחנו מדברים.

משה גפני: לא יכול להיות שנעסוק בחקיקה ולא נדע, הכל יהיה לוט בערפל ולא נדע על מה אנחנו מדברים.

משה גפני: יש הבדל גדול, כשעושים חקיקה שהעלות שלה היא 100 מיליון שקל ובין כשעושים חקיקה שהעלות שלה היא בקושי מיליון שקל.

משה גפני: זה הבדל של שמים וארץ.

משה גפני: כל מחוקק אחראי לוקח את זה בחשבון, וזה נתון חשוב.

משה גפני: מה שאנחנו הולכים לדבר עליו בישיבה הבאה, שיכול להיות שזה יהיה במסגרת דיון על החוק הזה, ויכול להיות שנרצה גם להכניס את זה בחוק ההסדרים, ויכול להיות שבכלל אני אחזור בי מהחוק הזה.

משה גפני: יכול להיות שאני אגיד – נהפוך את זה שזה בכלל לא רווח הון, הרי אנחנו מדברים על אנשים שכל אחד מאתנו מתפלל לקדוש ברוך הוא שלא נגיע לזה.

משה גפני: שמי שחס וחלילה יגיע לזה, שתהיה לו רפואה שלמה, אבל אנחנו חברה של אנשים מתורבתים, חברה של אנשים שרוצים לסייע בעניין הזה, לא להפריע.

מנואל טרכטנברג: ועוד מדובר על פיצוי.

משה גפני: פיצוי שבית המשפט פסק.

אורלי לוי אבקסיס: אם לא היתה פגיעה גם לא היה כסף.

משה גפני: מדובר על מקרים של נערים או נערות צעירים שזה לכל חייהם.

משה גפני: יש גם הורים שמוכרים את הדירה שלהם כדי שיהיה כסף בחשבון, כדי שיוכלו להתפרנס מזה.

משה גפני: אין להם פרנסה אחרת.

מיקי רוזנטל: וקצבאות הנכות שהמדינה נותנת הם לא משהו.

משה גפני: לכן, הנושא הזה של רווח הון, בישיבה הבאה הוא יעלה לדיון.

משה גפני: אולי נכניס את זה לחוק ההסדרים, נראה.

משה גפני: על כל פנים, זה לא הולך להישאר כך.

משה גפני: אני, על מה שלא נסכים, לא אצביע, בחוק הזה.

משה גפני: אבל יכול להיות שלא נסכים על דברים אחרים ואני אצביע במקומות אחרים.

משה גפני: צריך לקחת את זה בחשבון.

משה גפני: תגידי לערן יגקב שהוא לא התפטר ממני.

משה גפני: העלו פה נושאים שהם כבדי משקל.

משה גפני: אז אם אפשר, תעבירו את הנתונים כמה שיותר מהר.

משה גפני: אנחנו נמשיך את הדיון הזה אבל יכול להיות שנשנה את הנתיב שלו לחלוטין.

משה גפני: אני מודה לכם, הישיבה נעולה.